CELEX: 52018PC0432
Language: mt
Date: 2018-05-23 00:00:00
Title: Rakkomandazzjoni għal DEĊIŻJONI TAL-KUNSILL li tistabbilixxi li ebda azzjoni effettiva ma ttieħdet mir-Rumanija b’reazzjoni għar-Rakkomandazzjoni tal-Kunsill tal-5 ta’ Diċembru 2017

IL-KUMMISSJONI EWROPEA
            Brussell, 23.5.2018
            COM(2018) 432 final
            Rakkomandazzjoni għal
            DEĊIŻJONI TAL-KUNSILL
            li tistabbilixxi li ebda azzjoni effettiva ma ttieħdet mir-Rumanija b’reazzjoni għar-Rakkomandazzjoni tal-Kunsill tal-5 ta’ Diċembru 2017
            {SWD(2018) 366 final}
            
               
         
         
            
            
            
               Rakkomandazzjoni għal
            
            
               DEĊIŻJONI TAL-KUNSILL
            
            
               li tistabbilixxi li ebda azzjoni effettiva ma ttieħdet mir-Rumanija b’reazzjoni għar-Rakkomandazzjoni tal-Kunsill tal-5 ta’ Diċembru 2017
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, 
            
            
               Wara li kkunsidra r-Regolament tal-Kunsill (KE) Nru 1466/97
                  1
               , u b’mod partikolari l-Artikolu 10(2), ir-raba’ subparagrafu tiegħu,
            
            
               Wara li kkunsidra r-Rakkomandazzjoni tal-Kummissjoni Ewropea,
            
            
               Billi: 
            
            
               (1)Fis-16 ta’ Ġunju 2017, il-Kunsill iddeċieda b’konformità mal-Artikolu 121(4) tat-Trattat dwar il-Funzjonament tal-Unjoni Ewropea (“TFUE”) li fir-Rumanija teżisti devjazzjoni osservata sinifikanti mill-perkors ta’ aġġustament lejn l-objettiv baġitarju ta' terminu medju. Fid-dawl tad-devjazzjoni sinifikanti stabbilita, fis-16 ta’ Ġunju 2017 il-Kunsill ħareġ rakkomandazzjoni
                  2
                għar-Rumanija biex tieħu l-passi meħtieġa sabiex tiggarantixxi li fl-2017 ir-rata ta’ tkabbir nominali tal-infiq pubbliku primarju nett
                  3
                ma taqbiżx it-3,3 %, li tikkorrispondi għal aġġustament strutturali annwali ta’ 0,5 % tal-PDG. 
            
            
               (2)Fil-5 ta’ Diċembru 2017 il-Kunsill ikkonkluda
                  4
                li r-Rumanija ma ħaditx azzjoni effettiva b’reazzjoni għar-Rakkomandazzjoni tal-Kunsill tas-16 ta’ Ġunju 2017. Fuq din il-bażi, fil-5 ta’ Diċembru 2017 il-Kunsill ħareġ rakkomandazzjoni
                  5
                għar-Rumanija biex tieħu l-passi meħtieġa sabiex tiggarantixxi li fl-2018 ir-rata ta’ tkabbir nominali tal-infiq pubbliku primarju nett ma taqbiżx it-3,3 %, li tikkorrispondi għal aġġustament strutturali annwali ta’ 0,8 % tal-PDG. Huwa rrakkomanda wkoll li r-Rumanija tuża kull gwadann mhux previst biex tnaqqas id-defiċit tagħha u li jenħtieġ li miżuri ta’ konsolidazzjoni baġitarja jiżguraw titjib dejjiem fil-bilanċ strutturali tal-gvern ġenerali b’manjiera li tiffavorixxi t-tkabbir. Il-Kunsill stabbilixxa l-iskadenża tal-15 ta’ April 2018 biex ir-Rumanija tirrapporta dwar l-azzjoni li tkun ħadet b’reazzjoni għal din ir-rakkomandazzjoni.
            
            
               (3)Fl-10 u l-11 ta’ April 2018, il-Kummissjoni wettqet missjoni ta’ sorveljanza msaħħa fir-Rumanija għall-fini ta’ monitoraġġ fuq il-post skont l-Artikolu -11(2) tar-Regolament tal-Kunsill (KE) Nru 1466/97. Wara li l-eżiti proviżorji ġew trażmessi lill-awtoritajiet Rumeni għall-kummenti tagħhom, il-Kummissjoni rrapportat l-eżiti tagħha lill-Kunsill fit-[23] ta’ Mejju 2018. Dawn il-konklużjonijiet sussegwentement ġew ippubblikati. Ir-rapport tal-Kummissjoni jikkonstata li l-awtoritajiet Rumeni mhumiex beħsiebhom jaġixxu skont ir-Rakkomandazzjoni tal-Kunsill tal-5 ta' Diċembru 2017.  L-awtoritajiet ikkonfermaw lill-missjoni li l-mira tagħhom għall-2018 tibqa' defiċit nominali ta’ ftit inqas minn 3 % tal-PDG.  Fid-dawl tal-marġni pożittiv u dejjem jiżdied tal-potenzjal tal-produzzjoni, dan jindika deterjorament tad-defiċit strutturali sottostanti, kuntrarjament għar-rakkomandazzjoni tal-Kunsill u jirrifletti politika fiskali kjarament espansjonarja.
            
            
               (4)Fl-20 ta’ April 2018, wara l-iskadenza stabbilita mill-Kunsill, l-awtoritajiet Rumeni ppreżentaw rapport dwar l-azzjoni li kienet ittieħdet b’reazzjoni għar-Rakkomandazzjoni tal-Kunsill tal-5 ta’ Diċembru 2017. Fir-rapport, l-awtoritajiet tennew li l-mira tagħhom għall-2018 tibqa' defiċit nominali ta’ ftit inqas minn 3 % tal-PDG. L-impatt fiskali tal-miżuri rrapportati huwa 'l bogħod b'mod sinifikanti mir-rekwiżit iddikjarat fir-Rakkomandazzjoni tal-Kunsill.
            
            
               (5)Abbażi tat-tbassir tal-Kummissjoni tar-rebbiegħa 2018, it-tkabbir tal-infiq pubbliku primarju nett huwa mistenni jammonta għal 10,8 %, 'il fuq sew mill-parametru referenzjarju għall-infiq ta' 3,3 %. Il-bilanċ strutturali huwa mistenni jiddeterjora b'0,5 % tal-PDG fl-2018, u jilħaq defiċit ta' 3,8 % tal-PDG. Dan hu l-kontra tat-titjib strutturali rakkomandat ta’ 0,8 % tal-PDG meta mqabbel mal-2017. Għaldaqstant, iż-żewġ pilastri jindikaw devjazzjoni b’marġni wiesa’ mill-aġġustament rakkomandat. Il-parametru referenzjarju tal-infiq jindika devjazzjoni ta’ 2,4 % tal-PDG. Il-bilanċ strutturali jikkonferma din l-interpretazzjoni, u jindika devjazzjoni kemxejn iżgħar ta’ 1,8 % tal-PDG. L-istima sottostanti ogħla tat-tkabbir potenzjali tal-PDG meta mqabbel mal-medja tat-terminu medju li tirfed il-parametru referenzjarju tal-infiq kellha impatt negattiv fuq id-daqs tad-devjazzjoni indikat mill-bilanċ strutturali. Meta wieħed iqis dan, il-valutazzjoni ġenerali tikkonferma devjazzjoni b’marġni wiesa’ mill-aġġustament rakkomandat.
            
            
               (6)Dan id-deterjorament meta mqabbel mal-2017 huwa xprunat l-aktar minn żidiet fl-infiq għall-kumpens tal-impjegati pubbliċi, li ġew promulgati fis-sajf tal-2017 u li daħlu fis-seħħ f’Jannar 2018. Mill-previżjoni tal-Kummissjoni tal-ħarifa 2017 ’l hawn, li kienet il-bażi tar-Rakkomandazzjoni tal-Kunsill tal-5 ta’ Diċembru 2017, l-awtoritajiet parzjalment reġġgħu lura r-riforma sistemika tal-passat tal-pensjonijiet billi baxxew il-proporzjon tal-kontribuzzjonijiet soċjali ttrasferiti lit-tieni pilastru tal-pensjonijiet b’seħħ mill-2018. Dan it-tnaqqis huwa mistenni li jkollu effett pożittiv fuq terminu qasir fuq id-dħul tal-gvern u għalhekk fuq il-bilanċ tal-gvern ġenerali. Madankollu, il-gwadann fiskali huwa mistenni li jintilef fix-xejn fuq terminu twil hekk kif il-kontribuzzjonijiet soċjali ddevjati mit-tieni pilastru ikunu akkumpanjati mill-obbligu li jitħallsu l-pensjonijiet tal-età fil-futur.
            
            
               (7)Dan iwassal għall-konklużjoni li r-reazzjoni tar-Rumanija għar-Rakkomandazzjoni tal-Kunsill tal-5 ta’ Diċembru 2017 ma kinitx biżżejjed. L-isforz fiskali huwa ’l bogħod mill-aġġustament strutturali annwali ta’ 0,8 % tal-PDG għall-2018, li jikkorrispondi għal rata ta’ tkabbir nominali tal-infiq pubbliku primarju nett li ma jaqbiżx it-3,3 % fl-2018.
            
            
               ADOTTA DIN ID-DEĊIŻJONI: 
            
            
               Artikolu 1
            
         
         
            
               Ir-Rumanija ma ħaditx azzjoni effettiva b’reazzjoni għar-Rakkomandazzjoni tal-Kunsill tal-5 ta’ Diċembru 2017.
            
            
               Artikolu 2
            
            
               Din id-Deċiżjoni hija indirizzata lir-Rumanija.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  
                        ĠU L 209, 2.8.1997, p. 1.
               
               
                  
                     (2)
                  
                        ĠU C 216, 6.7.2017, p. 1.
               
               
                  
                     (3)
                  
                        L-infiq nett tal-gvern huwa magħmul mill-infiq totali tal-gvern bl-esklużjoni tal-infiq fuq l-imgħax, infiq fuq programmi tal-Unjoni kompletament korrisposti mid-dħul mill-fondi tal-Unjoni u tibdil nondiskrezzjonarju fl-infiq fuq il-benefiċċji tal-qgħad.  Il-formazzjoni grossa tal-kapital fiss iffinanzjata fil-livell nazzjonali hija mifruxa fuq perjodu ta’ erba’ snin. Inklużi fil-kalkolu hemm il-miżuri diskrezzjonali ta’ dħul jew ta’ żieda fid-dħul obbligatorji bil-liġi. Il-miżuri ta’ darba fin-naħa kemm tad-dħul kif ukoll tal-infiq huma esklużi.
               
               
                  
                     (4)
                  
                        ĠU L 340, 20.12.2017, p. 49.
               
               
                  
                     (5)
                  
                        ĠU L 439, 20.12.2017, p. 1.